Íbúar á Hvammstanga hafa brugðist við rafmagnsleysinu með því að kveikja á kertum . Sigvald Tryggvi Þór Haraldsson , forstjóri RARIK , segir ástandið í rafmagnsmálum á Norðurlandi slæmt og sömuleiðis miklir erfiðleikar á Austfjörðum . Tryggi Þór fór yfir stöðu mála í hádegisfréttum Bylgjunnar í dag . Íbúar á þessum landsvæðum hafa verið án rafmagns að stórum hluta á meðan aðrir landshlutar hafa sloppið mun betur . „ Það fór rafmagn af öllu Austurlandi og það gengur illa að koma því alveg á . Það er verið að vinna í því að byggja það upp með varaaflsvélum og vatnsaflsvirkjunum sem eru á svæðinu . Við teljum að það eigi að vera hægt að ná öllu Asutrlandi inn mjög fljótlega með dísilvélum á Neskaupstað og Seyðisfirði og virkjunum í Lagafossi , Grímsá og öðru tiltæku sem er á svæðinu , Seyðisfirði . Við vonumst til þess að hægt sé að byggja upp kerfi þar mjög fljótlega og komið er rafmagn að hluta . “ Tryggvi Þór segir Suðurfirðina komna með rafmagn frá Teigarhorni við Berufjörð úr kerfi Landsnets . Landsneti hafi ekki tekist að koma Hryggstekk inn . „ Miðhlutinn , Héraðið og Norðurfirðirnir voru rafmagnslausir en það er verið að byggja þá upp . Vonum að það komi fljótlega . “ Aðspurður um stöðu mála á Norðurlandi segir Tryggvi það einfaldlega slæmt . „ Það hefur verið meira og minna rafmagnslaust í Vestur-Húnavatnssýslu frá því um miðjan dag í gær . Við gátum í rauninni ekki komist neitt . Það var snjóbíll einhverja níu klukkustundir á leiðinni frá Hvammstanga inn í Hrútafjörð , og komst ekki . En menn eru komnir þangað núna og eru að hreinsa spennuvirkið í Hrútafirðinum . Við vonumst til þess að þegar það hreinsast náum við að koma rafmagni á á Hvammstanga og Vestur-Húnavatnssýslu . “ Sveinbjörn Steinþórsson , liðsmaður Hjálparsveitar skáta í Reykjavík , tók þetta myndband af björgunaraðgerðum á Skagaströnd í gær . Miklar truflanir hafi verið á Blönduós og Skagaströnd en þar sé rafmagn eins og er . „ Við erum með bilanir í Langadal og Svínadal . Það er verið að leita núna . Hefur verið bilun síðan í gærkvöldi . “ Í Fjallabyggð hefur verið rafmagnslaust og íbúar kvarta undan kulda í húsum sínum . „ Nú er Dalvíkurlína biluð . Í morgun fór Dalvík út . Ólafsfjörður og Siglufjörður fóru út fyrr í nótt . Það bilaði línan frá Dalvík áleiðis til Ólafsfjaðar og það er bara ein vél sem keyrir á Spekhólsvirkjun . Núna er rafmagnslaust alveg á Dalvík , Ólafsfirði , Siglufirði , Árskógi , Grenivík og Hauganesi . Öllu því svæði , “ segir Tryggvi . Ekki sér fyrir endann á vandræðunum . „ Nei . En við munum leggja mikla áherslu á þetta . Það eru slæm brot í Dalvíkurlínu sem verður mál að gera við . Annað sem við vitum um er brot inni í Svarvarðardal . Það ætti að ganga hraðar en það fæst ekki rafmagn fyrr en hitt er komið . “ Að neðan má sjá svipmyndir frá veðrinu á Blönduósi í gær sem Ingvar Þórðarson tók . Síðan hafi verið miklar truflanir við Húsavík og í Aðaldalnum en þar sé að mestu rafmagn núna . „ Hins vegar er rafmagnslaust í Kelduhverfi og Öxarfirði . Það er verið að tengja dísilstöð við Lindabrekku . Við vonumst til þess að geta skammtað rafmagn á Kelduhverfi og Öxarfjörð . “ Línan frá Laxá til Kópaskers bilaði alvarlega í gær og liggur enn niðri . „ Við erum að keyra dísilvélar á Kópaskeri , Þórshöfn , Raufarhöfn og Kópaskeri . Vandamálið núna er að koma dísilolíu á staðinn . Við erum með takmarkaða dísilolíu og erum að leggja áherslu á að reyna að koma á Þórshöfn til að reyna að halda uppi aðeins lengur en við höfum olíu til núna . Olíubíll lagði af stað frá Reyðarfirði í gær en varð að hverfa frá inn á Vopnafjörð . “ Rafmagnslínur síga vegna ísingar á Norðurlandi eystra í gærkvöldi . Lögreglan Tryggvi segir mikið mæða á starfsfólki RARIK og það geri sitt besta . „ Því miður er veðrið ekki að batna þarna . Það er að batna á vesturhlutanum en heldur að versna að austanverðu . “ Tryggvi sat Neyðarstjórnunarfund hjá RARIK í morgun þar sem verið er að forgangsraða verkefnum . Stöðugt bætist ný verkefni á listann . „ Við erum núna akkurat að kveikja á hitaveitudælum á Siglufirði . Það er smá framleiðslugeta í Skeiðfossvirkjun og við höfum aftengt alla almenna notkun á Siglufirði en komið rafmagni inn á hitaveitudælurnar . Erum að koma rafmagni þaðan yfir á fjarskiptasendana til að halda fjarskiptasambandi . “ Einnig áskilur Vísir sér rétt til að fjarlægja ærumeiðandi eða ósæmilegar athugasemdir og ummæli þeirra sem tjá sig ekki undir eigin nafni .